google/wiki40b huggingface dataset:
קונגו (ספר)

עלילה

הסופר משלב בדיה ומדע פופולרי בסיפור מסעם של קארן רוס – דוקטור למתמטיקה ולמחשבים העובדת כסוכנת המכון למחקר ואיתור מרבצי טבע, של הזואולוג פיטר אליוט, ושל איימי - גורילה שמאז גיל ינקות לומדת את שפת הסימנים במעבדת המחקר של פרופ' אליוט באוניברסיטת ברקלי. השלושה חוברים לקפטיין מונרו ולקבוצת סבלים אפריקאים, ונסחפים להרפתקאת-ג'ונגלים כנגד משלחת יפנית-גרמנית מתחרה, שבטי קניבלים מורדים, נהרות שוצפים, היפופוטמים והרי געש. המסתורין שמלווה אותם ואת הקוראים מתחילת העלילה: מי הם אותם יצורים דמויי גורילה הנראים במטושטש בשידור לוויין קצר שנקלט במכון, ומדוע הם מחסלים את כל מי שמתקרב לעיר האבודה זינג'?
מהירות אווירית מושווית

מהירות אווירית מושווית (באנגלית: Equivalent Air Speed או בראשי תיבות: EAS) הוא נתון מחושב של מהירות אווירית בגובה פני הים ובלחץ סטנדרטי בו הלחץ הדינמי זהה ללחץ הדינמי במהירות האווירית האמיתית ובגובה בו טס המטוס. הנתון שימושי לחישוב תכונות הניהוג של המטוס בכל הגבהים אך לא ניתן להצגה במחוון פשוט.
בדרך כלל מהירות האווירית המושווית נמדדת בקשרים, כאשר בשביל להבדיל מהירות זאת ממהירויות אחרות מסמלים אותה ב-KEAS (ראשי תיבות של:"Knots Equivalent Air Speed").

ניסוח מתמטי

ניתן להציג את היחס היוצר את הערך על ידי המשוואה הבאה:
כאשר:
 - צפיפות האוויר בגובה המדידה.
 - צפיפות האוויר הסטנדרטית בגובה פני הים (1.225 קילוגרם למטר מעוקב).
TAS - מהירות אווירית אמיתית.
EAS - מהירות אווירית מושווית.
המשוואה הבאה מתארת את המהירות האוויר המושווית כפונקציה של לחץ דינמי:
כאשר:
 - צפיפות האוויר הסטנדרטית בגובה פני הים (1.225 קילוגרם למטר מעוקב).
- לחץ דינמי המחושב על פי: 
כמו כן ניתן לתאר את המהירות האוויר המושווית כפונקציה של מספר מאך על פי:
כאשר:
 - מהירות הקול הסטנדרטית בטמפרטורה של 15 מעלות צלזיוס(661.47 קשר)
 - מספר מאך
 - לחץ סטטי
 - לחץ סטנדרטי בגובה פני הים  (1013.25 hPa)
רינלדו ארנס

ביוגרפיה

ארנס נולד בכפר במחוז אולגין שבמזרח קובה, ומאוחר יותר עבר לבירת המחוז, העיר אולגין. ב-1963 עבר להוואנה כדי ללמוד בבית-הספר לתכנון. לאחר שהשלים את לימודי התכנון שלו, למד פילוסופיה וספרות באוניברסיטת הוואנה, אך לא השלים את התואר. שנה לאחר מכן החל לעבוד בספרייה הלאומית. בתקופת עבודתו בספרייה זכה ארנס במספר פרסים שמוענקים על ידי אונא"ק. ספרו הזיות (Hallucinations) אוזכר על ידי אונא"ק כספר הטוב ביותר של 1966, אך השופטים לא רצו העניק לו את הפרס (כנראה בשל ההומוסקסואליות שלו). הם חיפשו היטב ספר שיוכל לקבל את הפרס במקומו, אך לא מצאו והחליטו לא להעניק את הפרס באותה שנה (הספר 'רק צוין' כטוב ביותר).
כתיבתו וההומוסקסואליותו המוחצנת הביאוהו לידי עימות עם הממשלה הקומוניסטית. הוא עזב את הספרייה הלאומית והפך עורך במכון הספר הקובני עד 1968. מ-1968 עד 1974 שימש עיתונאי ועורך בכתב העת הספרותי  La Gaceta de Cuba. ב-1974 נכלא בשל "סטייה אידאולוגית" ופרסום ספרים בחו"ל בלי אישור רשמי. ארנס ברח מהכלא וניסה לברוח מקובה דרך הים, באמצעות ציפה על צינור פנימי של גלגל. הניסיון נכשל, וארנס התחמק מהמשטרה זמן מה. לבסוף נתפס בפארק לנין שבהוואנה ונכלא בכלא אל מורו יחד עם רוצחים ואנסים. שם שרד באמצעות סיוע לאסירים אחרים לכתוב מכתבים לרעיותיהם ולשאר נשותיהם. ארנס הצליח לאסוף די נייר כדי להמשיך לכתוב. עם זאת, ניסיונותיו להבריח את החומר התגלו מספר פעמים והוא נענש על כך. ב-1976, תחת איום במוות, אולץ ארנס להתכחש לכל עבודתו.
ב-1980 הסתכסך המשטר הקובני עם פרו. קסטרו, מנהיג קובה, החליט לבטל את השמירה המשטרתית על שגרירות פרו, כדי שיופנה נגדה 'הזעם העממי'. אלא שההפך התרחש - אלפי קובנים ניצלו את היעדר השמירה והתבצרו בשטח השגרירות, דורשים מקלט מדיני. לבסוף הסכים קסטרו שכל הנמצאים בתוך השגרירות, יחד עם קבוצות "אנטי-סוציאליות" נוספות (הומוסקסואלים, למשל) יהגרו לארצות הברית. ארנס לא התבצר בשגרירות, אך לא רצה להחמיץ את ההזדמנות. הוא ידע שהמשטר הוציאו מן הכלל ולא יעניק לו אישור יציאה; לכן שינה בכתב יד את שמו בתעודת הזהות. כך הצליח לעבור את הבידוק ולקבל אישור יציאה.

ב-1987 אובחן ארנס כחולה איידס; הוא המשיך לכתוב ולדבר נגד המשטר הקובני. שימש כחונך לכותבים קובנים רבים בגלות, בהם ג'ון אודונל-רוזאלס. ב-7 בדצמבר 1990, מת ארנס ממנת יתר מכוונת של סמים ואלכוהול. במכתב ההתאבדות שהשאיר, כתב ארנס: 
מחמת מצבי הבריאותי הגרוע ובגלל הדיכאון הנורא שאני שרוי בו מפני שאינני יכול להוסיף ולכתוב ולהיאבק למען החופש של קובה, אני שם קץ לחיי... ברצוני לדרבן את העם הקובני, הן בגולה והן באי, להוסיף להיאבק למען החירות... קובה תהיה חופשית. אני כבר חופשי.
— תרגום: רמי סערי
ב-2012 נכלל שמו של ארנס בשביל המורשת שבשיקגו, מדרכה ציבורית שמנציחה אישים להטבי"ם והיסטוריה להטבי"ת.

כתיבתו

ארנס היה כותב פורה. בנוסף לשני ספרי שירה, פרסם סדרה של חמישה רומנים, שמהווים "היסטוריה סודית" של קובה שלפני המהפכה. הסדרה נקראת פנטגוניה, וכוללת את הספרים סלסטינו לפני השחר, שוב הים, Palace of the White Skunks, צבע הקיץ ו-The Assault. בחמשת הספרים בסדרה נע סגנון כתיבתו של ארנס מריאליזם מוחלט ומודרניזם לאבסורד והומור סאטירי. הרומן השני שלו, הזיות, 'משכתב' את סיפורו של דיסידנט ידוע.
ספרו האוטוביוגרפי "לפני שירד הלילה", נבחר כאחד מרשימת עשרת הספרים הטובים ביותר של העיתון ניו יורק טיימס לשנת 1993. הספר עובד גם לסרט בכיכובו של השחקן הספרדי חווייר ברדם. הספר ראה אור בתרגום רמי סערי בהוצאת כרמל בשנת 2008.
מדבר

מדבר (נקרא גם אזור צחיח) הוא אזור שהאקלים בו יבש וחם. בשל כך, ובעיקר בשל המחסור במים, התנאים בו מאפשרים מחייה לאוכלוסייה קטנה מאוד של צמחים וחיות, אם בכלל. במרבית המדבריות יורדים משקעים מעטים. ניתן להגדיר אזור כמדברי אם יורדים בו פחות מ-200 מילימטר משקעים בשנה. כמות משקעים זו אינה מאפשרת חקלאות בעל - חקלאות המסתמכת על גשמים בלבד. מדבריות מכסים כרבע משטח היבשה בכדור הארץ. הם נפוצים יותר בחצי הצפוני של הכדור.
הגבול בין המדבר לאזור בעל אקלים אחר נקרא קו הצחיחות.

סוגי מדבריות

ישנם סוגים שונים של מדבריות:

יששום מדבר וציה ותגל ערבה

לפי פירוש מלבי"ם המדבר הוא אזור בעל קרקע שאיננה טובה לצמחים (בעיקר לצמחים בעלי תועלת לאדם), בניגוד לציה אשר איננה פוריה מפאת השמש היוקדת, וערבה אשר מאפשרת צומח פראי כקוצים אך לא גידולים חקלאיים.
בראד ברידג'ווטר

ביוגרפיה

ברידג'ווטר נולד בצ'ארלסטון, מערב וירג'יניה. הוא בוגר בית ספר תיכון לייק מרי שבמרכז פלורידה, שם התאמן בהדרכתו של פרד טיילר, אלוף אולימפי מאולימפיאדת מינכן (1972). בשנים 1992 - 1994 בתקופת הקולג' למד ושחה באוניברסיטת טקסס. לאחר מכן, עבר לאוניברסיטת דרום קליפורניה שבלוס אנג'לס (USC Trojans) והתאמן בהדרכתו של מארק שוברט.
במשחקים הפאן-אמריקאיים שנערכו במאר דל פלאטה, ארגנטינה בשנת 1995 זכה ברידג'ווטר במדליית זהב במשחה ל-200 מטר גב בתוצאה של 2:00.79 דקות.

אלוף אולימפי

באולימפיאדת אטלנטה (1996) זכה ברידג'ווטר במדליית זהב במשחה ל-200 מטר גב בתוצאה של 1:58.54 דקות, לפני חברו לנבחרת טריפ שוונק (1:58.99 דקות) ועמנואל מריסי מאיטליה (1:59.18 דקות).
באליפות הפאן פסיפיק בשחייה שנערכה בפוקואוקה, יפן בשנת 1997 זכה ברידג'ווטר במדליית ארד במשחה ל-200 מטר גב בתוצאה של 2:00.04 דקות. נוסף לכך, הוא שחה 100 מטר גב בתוצאה של 55.71 שניות.
באליפות העולם בשחייה שנערכה בפרת', אוסטרליה בשנת 1998 סיים ברידג'ווטר במקום חמישי במשחה ל-200 מטר גב בתוצאה של 2:00.02 דקות, המנצח בתחרות היה חברו לנבחרת לני קרייזלברג (1:58.84 דקות).
באליפות העולם בשחייה (בריכה של 25 מטר) שנערכה באתונה, יוון במרץ 2000 זכה ברידג'ווטר במדליית כסף במשחה ל-200 מטר גב בתוצאה של 1:53.87 דקות, אחרי גורדן קוז'ול מקרואטיה (1:53.31 דקות) ולפני ולדימיר ניקולאיצ'וק מאוקראינה (1:55.33 דקות). 
כיום, מכהן ברידג'ווטר כסגן נשיא לניהול בחברת PHH השקעות, שבדאלאס.
למידה פעילה

למידה פעילה היא שיטת הוראה בה הלומד מעורב בתהליך הלמידה בפעילות התנהגותית כלשהי.
הלמידה הפעילה התפתחה בהתאם לגישה הקונסטרוקטיבית וגישת עיבוד המידע. היא שונה מאופן ההוראה המסורתי בחינוך הפורמלי, שבו המורה או המרצה מדבר מרבית השיעור בעוד שהתלמידים נותרים פסיביים. הלמידה הפעילה כוללת: למידת חקר, למידה חוויתית (experiential learning), למידה בדרך של קהילת חשיבה (community of thinking), למידה מבוססת פרויקטים (project based learning) למידה מבוססת בעיות (problem-based learning) ולמידה שיתופית.

ההשפעה של למידה פעילה

ההשפעה של למידה פעילה באה לידי ביטוי חזק גם במישור האפקטיבי. במחקר שנערך
-על ידי לזרוביץ ואחרים, נמצא כי למידה בצוותי פרויקטים תורמת לתלמידים גם בתחום הקוגניטיבי - הישגים האקדמיים (Academic
Achievement) וגם בתחום האפקטיבי. הביטחון העצמי ומספר החברים שיש לתלמיד שלמד בצוותי פרויקטים גבוהים במידה ניכרת יחסית לתלמידים שלמדו בלמידה יחידנית.
ע"פ לזרוביץ יישום נרחב של שיטה זו יכול לתרום להישגים לימודיים וגם לצדדים האפקטיביים של למידת התלמיד.

שילוב למידה פעילה במערכת החינוך

המבקרים של הלמידה הפעילה טוענים כי היא יעילה לחיזוק חומר שכבר נלמד, אך לא ללימוד של חומר חדש]. מעבר לכך, הדרכה אישית של תלמידים דורשת משאבים שמערכת החינוך אינה יכולה לספק אותם.  לפיכך, הם ממליצים לשלב טכניקות של למידה פעילה  כמו דיונים כיתתיים ומשימות כתיבה קצרות בלמידה הפרונטלית המסורתית.
אחת הדרכים לשילוב של למידה פעילה היא באמצעות E-learning.
לדוגמה, משחקי מחשב מאפשרים להתנסות בלמידה פעילה באופן המסייע להכללה של חומר הלימוד להקשרים נוספים ולמצבים עתידיים.
במחקרים על למידה פעילה בארץ נראה שהניסיון ליישם רעיונות של החינוך הפתוח במציאות של בית-הספר מביא תכופות להתפתחות נוסחים שונים של הגמשת הלמידה, המשלבים הן מרכיבים של החינוך הפתוח והן מרכיבים של דרכי הוראה מסורתיות.

למידה פעילה באקדמיה

קיימת היום הסכמה שההוראה המסורתית בקורסי היסוד במדעים במוסדות להשכלה גבוהה אינה מניבה את התוצאות המקוות]. מרבית הסטודנטים המסיימים קורסים אלה, מגלים גישה שלילית למדעים ולחשיבותם. כדי להתמודד עם בעיה זו פותחו במהלך העשורים האחרונים שיטות הוראה המפעילות את הסטודנטים במהלך השיעורים. חרף הצלחתן, אימוצן מלווה בהתנגדות של חברי הסגל. מומחים  להוראת המדעים מנסים להתמודד עם תופעה זו על ידי פיתוח שיטות הוראה שמטרתן לענות על קשיי הסטודנטים שהתגלו בתהליך הלימוד של קורסי היסוד. לפי גישה זו המרצה מפעיל את הסטודנטים במהלך ההרצאה, ומייחד פרקי זמן להתמודדות הסטודנטים עם פתרון בעיות. למרות הצלחתן של שיטות אלו מעדיפים מורים רבים לדבוק בשיטות ההוראה המסורתית.  
במטרה לקדם את הוראת המדעים עוצבו סביבות למידה כך שיתאימו לתפקידו החדש של המורה, ושיטות ההוראה שבהן ינקוט, כגון: שילוב הדגמות מפעילות, מענה על שאלות מושגיות באמצעות מערכת משוב אישית, הרצאות בפרקי זמן המוגבלים לעשרים דקות, למידה בקבוצות קטנות, הוראת עמיתים, פתרון בעיות מובנה ועוד. בשיטה זו, אולם ההרצאות מוחלף בכיתה סדנאית, בה יושבים הסטודנטים סביב שולחנות עגולים. המרצה ממוקם במרכז הכיתה. מרבית זמן השיעור מתמודדים הסטודנטים עם משימות ועוסקים בפתרון בעיות וחקירה מעבדתית. הכיתה מתפקדת כקבוצת מחקר בה מדווחים צוותים שונים על פעילותם ותוצאותיה. תפקיד המרצה מתמקד בתכנון סיבת הלמידה, הפעלת הסטודנטים ומתן משוב יעיל בזמן אמת. הפעילות הלימודית בכיתה מסתייעת ברשת תקשורת ממוחשבת בין המרצה לסטודנטים ובינם לבין עצמם. הרשת מאפשרת שליפת משימות, הצגת מודלים ממוחשבים, הצגת בעיות, מתן משוב, קיום קבוצות דיון ועוד.
מיטת סוכנות

מיטת סוכנותהיא המיטה הסטנדרטית הפשוטה שסיפקה הסוכנות היהודית לעולים החדשים שהגיעו ארצה בתקופה בה הסוכנות עסקה גם בקליטת עלייה.
מיטת הסוכנות הסטנדרטית הייתה מיטת ברזל בנויה ממסגרת מלבנית מברזלי זווית על רגלי ברזל. לאורכה ולרוחבה של המיטה נמתחו פסי פח המחוברים לצלעות המיטה. למיטות הטובות יותר היו גם קפיצים המחוברים לפסי המתכת, בין הפסים ובין המסגרת המלבנית, כדי לתת גמישות רבה יותר לפסים, עליהם הונח המזרן.
הקפיצים של מיטת הסוכנות שימשו כתחמושת ברובה חוליות (הם היו החוליות).
המזרן, שסופק עם מיטת הסוכנות, היה ממולא קש.
The Monster Tour

רקע

אמינם וריהאנה שיתפו לראשונה פעולה ב-2010 בשיר "Love the Way You Lie". מאז הם הוציאו שלושה שירים נוספים: "Love the Way You Lie (Part II)" ב-2010, "Numb" ב-2012, ו-"The Monster" ב-2013.
בפברואר 2014, הוכרז כי הצמד ייצא למסע הופעות משותף קטן היקף. ב-19 במרץ 2014, אושר כי מסע ההופעות ייקרא "The Monster Tour" והוכרזו שלושה מועדים. מכירת הכרטיסים להופעות החלה ב-28 במרץ 2014. ב-21 במרץ, עקב דרישת הקהל, התווספו עוד שלושה מועדי הופעות לסיבוב ובכך עלו מספר ההופעות המשותפות לשישה בסך הכל.
יחסי פרו–שוודיה

היסטוריה

השגרירות השוודית המקורית בלימה נוסדה בשנת 1940. הבניין עוצב מחדש ב-1956 על ידי האדריכל ג'יי פוסינג.
נושא מרכזי אחד ביחסים בין המדינות היה העניין של טקסטיל פרקס. מדובר באוסף גדול של חפצי טקסטיל עתיקים שמקורם בתרבות הפרקסית, שהייתה באזור בו ממוקמת כיום פרו המודרנית. החפצים הוברחו באופן לא חוקי על ידי הדיפלומט השוודי סוון קרל בשנת 1930, תוך הפרת החוק הפרואני של יצוא העתיקות. לאחר שנים של ניסיונות להחזיר את החפצים, שנעשו בגטבורג, ב-2013 הרשויות הפרואניות הצליחו במשא ומתן להשיג עסקה להחזרה הדרגתית של החפצים. ההחזרה החלה ב-2014, כשחלק מהחפצים הוצגו לראווה בפרו. התוכנית היא להחזיק חזרה באוסף כולו, בהיקף של 89 חלקים נפרדים, עד 2021.
פנגו (יישומון)

הפעלת המערכת

מערכת פנגו מחוברת לכל הרשויות המקומיות בהן יש אכיפה בכחול-לבן. המערכת פועלת לפי מידע מהרשויות לגבי שעות האכיפה והתעריפים. מחיר החניה מחושב לפי זמן החניה בפועל. 
כאשר לקוח מפעיל שירות חניה באמצעות הטלפון הנייד או באמצעות האפליקציה בסמארטפון, נרשמת חניה במערכת פנגו. פקח שמגיע לבדוק את הרכב בודק ורואה שהרכב חונה תוך שימוש בשירות "פנגו". 
פנגו מציעה מגוון שירותים נוספים ורלוונטיים כגון "חניה ללא הפסקה" ללקוחות "פנגו סימפל", בו ניתן להחנות את הרכב כמה זמן שרוצים ללא דאגות. שירות "זזתי" לסיום חניה- בו המערכת מזהה כי הרכב התחיל בנסיעה ומסיימת את החניה באופן אוטומטי וכך נחסך כסף ללקוח. 
כמו כן, ניתן לקבל מסרון תזכורת אשר מתריע כי זמן החניה ששולם עבורו עומד להסתיים. ניתן לסיים את החנייה באמצעות האפליקציה או בחיוג למספר טלפון הייעודי לשם כך. 
פנגו מציעה את שירות "צייד החניה" - השירות מנווט את לקוחות "פנגו" ישירות למקום החניה. פנגו תציג חניות פנויות אונליין ותסייע במציאת חניה בחניונים ובחניות רחוב בזמן אמת.
פנגו מציעה את שירות "לאן הגעתי" שמסייע לזהות את אזור החניה במקרים בהם לא ברור באיזו רשות מקומית נמצאים או מהן ההנחיות העירוניות של החניה באזור המבוקש.
תסמונת לנדאו-קלפנר

הצגה

היא מאופיינת בהתפתחות פתאומית או הדרגתית של אפאזיה (אי היכולת להבין או לבטא שפה) ובEEG לא תקין. התסמונת משפיעה  על חלקים במוח השולטים בהבנה ובדיבור (אזור ברוקה ואזור ורניקה). ההפרעה מתרחשת, בדרך כלל אצל ילדים בין גיל 3 ו- 7. ילדים שיש להם תסמונת זו מתפתחים בצורה תקינה אבל אז מאבדים את כישורי השפה שלהם. בעוד שלרבים מן הילדים הנפגעים יש התקפים אפילפטיים הרי לאחרים יש התקפים אלקטרוגרפיים, כולל (Electrical Status Epilepticus of Sleep - ESES)

דיאגנוזה משתנה

קשה, לעיתים, לאבחן את התסמונת וניתן לאבחן אותה בטעות כאוטיזם (תת סוג של אוטיזם שנקרא CDD), לקות שמיעה, לקות למידה, הפרעת קשב, לקות עיבוד שמיעה/דיבור, פיגור שכלי, סכיזופרניה של הילדות או בעיות רגשיות/התנהגותיות.

טיפול

טיפול בתסמונת לנדאו-קלפנר מורכב, בדרך כלל, מתרופות, כמו תרופות אנטי-אפילפטיות וקורטיקוסטרואידים כמו פרדניזון וטיפול בדיבור שיש להתחילו מוקדם ככל האפשר.

פרוגנוזה

הפרוגנוזה לילדים בעלי תסמונת לנדאו-קלפנר משתנה. לחלק מן הילדים שנפגעו עלולה להיות לקות לשונית קשה קבועה בעוד שאחרים יכולים לרכוש מחדש את רוב היכולות הלשוניות שלהם (למרות שזה יכול להימשך חודשים ואפילו שנים) במקרים אחדים יכולה להיות הפוגה ושיפור ונסיגה מחדש. הפרוגנוזה משתפרת כאשר הליקוי מתחיל אחרי גיל 6 וכאשר הטיפול בדיבור מתחיל מוקדם. ההתקפים נפסקים, בדרך כלל, בבגרות.
The Claypool Lennon Delirium

היסטוריה

הלהקה נוסדה ב-2015, כשקלייפול ידע שפרימוס הולכת לקחת הפסקה של שנה לאחר סיבוב הופעות לצד The Ghost Of a Saber Tooth Tiger ו-Dinosaur Jr. הוא שמר על קשר עם הזמר של The Ghost of a Saber Tooth Tiger, שון לנון, שלא תכנן שום פרויקט מוזיקלי לשנה הבאה.
התחילו לעלות להם רעיונות ליצירת להקת רוק פסיכדלי ורוק מתקדם. קלייפול הזמין את לנון אליו לשתות יין, להריץ כמה רעיונות ולנגן בתופים.
במשך שישה שבועות הם כתבו והקליטו עשר שירים כששניהם מנגנים ושרים על כלים שונים, ומנסים כלים אחרים חוץ מהכלים הרגילים שלהם, בס וגיטרה. ב-2016 הם הוציאו את אלבומם הראשון, Monolith of Phobos. האלבום דורג במקום הראשון במספר קטגוריות של בילבורד, ביניהם Top Vinyl Albums, Top Alternative Albums.
בפברואר 2019, לנון וקלייפול הוציאו את אלבום האולפן השני שלהם, South Of Reality. האלבום נכתב והוקלט במשך חודשיים בסטודיו של קלייפול בקליפורניה, וקדם לו שחרורו של הרצועה בת השש דקות, "Blood And Rockets". הלהקה יצאה לסיבוב הופעות קצר לקידום התקליט בסוף 2018, עם תאריכים רצופים באביב 2019.
אדלווייס אייר

פעילות החברה בישראל

החל מ-28 באוקטובר 2018 מפעילה החברה קו שבועי בין ציריך לאילת באיירבוס A320.
אנה גווארה

ביוגרפיה

במשחקים הפאן-אמריקאיים שנערכו בוויניפג, קנדה בשנת 1999 השיגה גווארה את מדליית הזהב הראשונה שלה בתחרות בינלאומית בריצת 400 מטר בתוצאה של 50.91 שניות. 
באולימפיאדת סידני (2000) סיימה גווארה במקום החמישי בריצת 400 מטר בתוצאה של 49.96 שניות. 
באליפות העולם שנערכה באדמונטון, קנדה בשנת 2001 זכתה גווארה במדליית ארד בריצת 400 מטר, בתוצאה של 49.97 שניות.
בשנת 2002 זכתה גווארה בליגת הזהב, בכל שש התחרויות בריצת 400 מטר, כמו הישאם אל גרוז' ממרוקו (ריצת 1500 מטר), מריון ג'ונס מארצות הברית (ריצת 100 מטר) ופליקס סאנצ'ז מהרפובליקה הדומיניקנית (ריצת 400 מטר משוכות) וארבעתם התחלקו בפרס מיליון דולר (כל אחד מהם קיבל 250,000 דולר). 
במשחקים הפאן-אמריקאיים שנערכו בסנטו דומינגו, הרפובליקה הדומיניקנית בתחילת אוגוסט 2003 הגנה גווארה על תוארה וזכתה במדליית זהב שנייה בריצת 400 מטר בתוצאה של 50.36 שניות.

אירוע השיא

שלושה שבועות לאחר מכן, באליפות העולם שנערכה בפריז, צרפת זכתה גווארה במדליית זהב בריצת 400 מטר בשיא אישי חדש, שיא מקסיקו חדש ותוצאת השנה בעולם של 48.89 שניות.
באולימפיאדת אתונה (2004) נשאה גווארה את דגל מקסיקו בטקס הפתיחה. במשחקים עצמם היא זכתה במדליית כסף בריצת 400 מטר בתוצאה של 49.56 שניות. בנוסף, היא סיימה במקום ה-11 בריצת שליחות 4x400 מטר בתוצאה של 3:27.88 דקות. 
באליפות העולם שנערכה בהלסינקי, פינלנד בשנת 2005 זכתה גווארה במדליית ארד בריצת 400 מטר בתוצאה של 49.81 שניות.
במשחקים הפאן-אמריקאיים שנערכו בריו דה ז'ניירו, ברזיל בשנת 2007 הגנה גווארה על תוארה וזכתה במדליית זהב פעם שלישית ברציפות בריצת 400 מטר בתוצאה של 50.34 שניות. בנוסף, היא זכתה במדליית כסף בריצת שליחות 4x400 מטר בתוצאה של 3:27.75 דקות.
בינואר 2008 פרשה גווארה מאתלטיקה.
פרוטוקול אי הכללת רובוטים

פרוטוקול אי הכללת רובוטים או robots.txt הוא מוסכמה המאפשרת למנהל אתר אינטרנט (Webmaster) להגדיר כיצד יסרק האתר על ידי מנועי חיפוש ובוטים אחרים המצייתים לפרוטוקול. הגדרה זו מתבצעת באמצעות קובץ בשם robots.txt המכיל תחביר מיוחד ונמצא בספריית השורש (root) של האתר. פרוטוקול זה משמש בעיקר להסתרה של חלקים מסוימים באתר ממנועי חיפוש.
על ידי שימוש בפרוטוקול זה אפשר להורות למנועי חיפוש לסרוק דפים באתר או לא לאנדקס אותם.
יקום מחזורי

יקום מחזורי (באנגלית: Cyclic model, נקרא גם: היקום המתנדנד) הוא שם כולל למספר מודלים קוסמולוגיים לפיהם היקום מתפשט ומתכווץ חליפות במחזורים הנמשכים מיליארדי שנים.
קרטייה

קרטייה (Cartier SA) היא חברה צרפתית לייצור תכשיטים ושעוני יד, שהיא חברת בת של החברה השווייצרית רישמון (בצרפתית: Compagnie Financière Richemont SA). החברה נושאת את שמה של משפחת הצורפים קרטייה אשר שליטתה בחברה הסתיימה בשנת 1964 והייתה ידועה בעיצובי תכשיטיה.
למשפחת קרטייה היסטוריה ארוכה ומכובדת של יצירת תכשיטים לבני מלוכה ולידוענים. קשרים הדוקים אלה עם בני המלוכה הביאו את הנסיך אלברט אדוארד לכנות את קרטייה: "צורף למלכים, מלך הצורפים" (בצרפתית: Joaillier des Rois, Roi des Joaillier). קרטייה קיבל הזמנה ל-27 נזרים (טיארה) לטקס הכתרת מלך בריטניה אדוארד השביעי ובשנת 1904 הפכה חברת קרטייה לספק רשמי של בית המלוכה הבריטי. במהרה הוכרזה קרטייה כספק רשמי לחצרות מלוכה נוספים, בהם אלה של מלכי ספרד, מלכי פורטוגל, שושלת רומנוב ברוסיה, מלכי תאילנד (סיאם), מלכי יוון, מלכי סרביה, מלכי בלגיה, מלכי רומניה, מלכי מצרים ומלך אלבניה, וכן מבית אורליאן ונסיכות מונקו.

היסטוריה

קרטייה נוסד בפריז בשנת 1847 לאחר שלואי-פנסואה קרטייה החל לנהל את סדנת הצורפות בה התמחה. בשנת 1874 נטל בנו אלפרד קרטייה את ניהול החברה ואחריו החלו לנהל את החברה שלושת בניו של אלפרד: לואי, פייר וז'ק. בנים אלה אחראים לפריחת החברה ולרכישת מעמדה כצורפים בולטים בעולם.
בשנת 1904 התלונן הטייס הברזילאי אלברטו סנטוס-דומונט לידידו לואי קרטייה, על חוסר מהימנותם ויעילותם של שעוני הכיס בשעת טיסה. קרטייה ניסה להתמודד עם האתגר ופיתח שעון יד שטוח עם לוח שעות מרובע. שעון זה מצא חן בעיני סנטוס-דומונט ואף בעיני לקוחות רבים אחרים של החברה. הדגם נושא את שמו של הטייס "סנטוס" עד היום. היה זה שעון היד הראשון לגברים (פטק פיליפ יצר את שעון היד הראשון, היה זה שעון בודד שיוצר במיוחד לאישה).
לואי נותר אחראי לסניף החברה בפריז והעבירו בשנת 1899 לרחוב לה פאי (בצרפתית: Rue de la Paix), אחד הרחובות היוקרתיים בעיר עד היום. לואי היה אחראי לעיצובם של כמה מן התכשיטים הנודעים של החברה. בשנת 1907 חתמה חברת קרטייה הסכם עם אדמונד יגר, אשר הסכים לספק לחברה את מנגנוני השעונים. בשלב זה פתחה כבר החברה סניפים בלונדון, בניו יורק ובסנקט פטרבורג והפכה לאחת מחברות השעונים המצליחות בעולם. בשנת 1912 הציגה החברה את דגמי השעונים Baignoire ו-Tortue הנמצאים בייצור עד היום. בשנת 1917 הציגה את דגם Tank בהשראת כלי המלחמה החדש במלחמת העולם הראשונה: הטנק. אף דגם זה ממשיך להיות מיוצר בגרסאות שונות עד היום.
בתחילת שנות ה-20 הקימה חברת קרטייה חברה משותפת עם בונה השעונים השווייצרי אדוארד יגר (מחברת Jaeger-LeCoultre) לייצור מנגנוני שעונים באופן בלעדי עבור קרטייה: European watch & clock company. למרות זאת המשיך קרטייה לרכוש מנגנונים גם מיצרני שעונים נודעים אחרים.
ז'ק קרטייה ניהל את סניף החברה בלונדון והעבירה לביתה הנוכחי ברחוב בונד, רחוב החנויות הבולט בלונדון. בשנת 1909 פתח פייר קרטייה את סניף החברה בניו יורק ובשנת 1917 העבירה לשדרה החמישית, לבניין גדול ומפואר אותו רכש במחיר 100 דולר במזומן ומחרוזת פנינים טבעיות כפולה שערכה הוערך באותה עת בסך מיליון דולר.
במחצית המאה ה-20 המשיך הדור הרביעי במשפחת קרטייה בניהול החברה. לאחר מות פייר קרטייה בשנת 1964 החליטו ז'אן-ז'ק קרטייה (בנו של ז'ק), קלוד קרטייה (בנו של לואי) ומריון קלודל (בתו של פייר), אשר עמדו בראש סניפי החברה בלונדון, ניו יורק ופריז, למכור את החברה.
בשנת 1972 נקנה סניף החברה בפריז בידי קבוצת משקיעים בראשות ג'וזף קנואי. בשנים 1974 ו-1976 נקנו סניפי החברה בלונדון ובניו יורק ואוחדו בשנת 1979 לחברה אחת "קרטייה העולמית" (Cartier Monde).
פול רדי

ביוגרפיה

רדי נולד בברמינגהאם וגדל בעיר הרבורן. הוא למד בבית הספר "King Edward VI Five Ways" בעיר.
בגיל 17 שיחק רדי בתפקיד רומיאו בהפקה של התיאטרון הלאומי לנוער של "רומיאו ויוליה" בתיאטרון בלומסברי בלונדון, לצדה של רוזמונד פייק שגילמה את יוליה. רדי למד משחק באקדמיה למוזיקה ולאמנויות הדרמה של לונדון.
רדי הוא שחקן קבוע בתיאטרון המלכותי הלאומי ובתיאטרון רויאל קורט. תפקידיו בתיאטרון כוללים דמויות ראשיות במחזה "מייג'ור ברברה" ו"ז'אן ד'ארק" (שניהם של ג'ורג' ברנרד שו), ובמחזה "Time and the Conways". בווסט אנד שיחק רדי במחזה "קן הקוקיה" בכיכובו של כריסטיאן סלייטר.
ב-2013 זכה רדי להכרה רחבה כששיחק בסדרת הטלוויזיה "אוטופיה".
ב-2018 ישתתף רדי בתפקיד הנרי גודסיר בסדרה בת 10 פרקים בשם "הטרור", המבוססת על ספרו רב המכר של דן סימונס.

חיים אישיים

רדי נשוי לשחקנית מישל טרי. לני הזוג בת אחת.
נינג'אטו

הנינג'אטוֹ (יפנית: 忍者刀; ידועה גם כנינג'ה קֶן או שינוֹבי גאטאנָה) הוא שמה הפופולרי של חרב המיוחסת לנינג'ות בתרבות פופולרית. אין שום ראיות היסטוריות לשימוש בחרב בעלת מאפיינים אלו ביפן הפאודלית על ידי שום קבוצת לוחמים. ניתן ליחס את הפופולריות שלה לארגוני הנין-ג'וטסו, ולסוקה מאסאקי האצומי.
לפי מאסאקי האצומי, הסוֹקֶה (ראש ארגון או שיטה) של ארגון בוג'ינקאן, חרבות אלו השתנו בצורה ובגודל. לרוב הן היו קצרות בהרבה מהקטאנה הקלאסית שבה השתמשו הסמוראים של יפן הפאודלית.
לפי ספר שכתב מאסאקי האצומי נינג'אטו הוא חרב ישרה, אך רק ביחס לרוב חרבות התקופה, שהיו מעוקלות הרבה יותר. לחרב הנינג'אטו עדיין יש עיקול מסוים. בנוסף, לפני תקופת מייג'י היו תקנות מחמירות בנוגע לצורת החרב. לפי תקנות אלו, אסור היה שהיה לחרב צובה מרובעת. למרות שהנינג'ות פעלו לרוב מחוץ למסגרת החוק, אין סיבה להאמין שהם השתמשו בצובה ריבועית מכיוון שמעשה זה ימשוך אליהם תשומת לב ויחשוף את זהותם.
ארגון בוג'ין קאן מכיל כרגע רק בית ספר אחד שעדיין מתאמן בנינג'אטו, הנקרא טוֹגָקוּרֶה ריוּ. החרב בה הם משתמשים היא הפופולרית ביותר, חרב באורך ואקיזאשי המותאמת בתוך קוֹשירֶה (מידות) של קטאנה.
אף כי החרב לא הייתה בשימוש הנינג'ות ביפן הפאודלית, היא זכתה לפופולריות עצומה בהוליווד ומוצגת ברוב סרטי הקולנוע כחרב העיקרית שבה משתמשים הנינג'ות. ברוב הגרסאות של צבי הנינג'ה, הצב לאונרדו חמוש ב-2 חרבות נינג'אטו ישרות, ורק במיעוטן בחרבות קטאנה מעוקלות.
אלפרד קלבש

ביוגרפיה

קלבש נולד בקניגסברג שבפרוסיה. תחילה הוא למד באוניברסיטת קניגסברג, ואת דרגת ההבליצטה שלו קיבל מאוניברסיטת הומבולדט בברלין. במהלך חייו הוא לימד וחקר בברלין, בקרלסרוהה, בגיסן ובגטינגן, שם הוא גם ייסד בשנת 1868, יחד עם קרל ניומן, את כתב העת המתמטי הידוע Mathematische Annalen.
תחומי העניין הראשונים של קלבש היו דווקא מדעי ההידרודינמיקה והאלסטיקה, והוא פרסם מספר מאמרים בתחומים האלו. המתמטיקה כשלעצמה הפכה לתחום העניין העיקרי שלו כאשר החל ללמוד את חשבון הוריאציות ותורת המשוואות הדיפרנציאליות החלקיות. בשנת 1863 הוא עבר לאוניברסיטת גייסן, שם הוא פגש את פאול גורדן ועשה עמו עבודה חשובה על פונקציית התטא. מקדמי קלבש-גורדן מתחום ההרמוניות הספריות התגלו על ידם כתוצאה משיתוף הפעולה הזה.
בעצתו של אוטו הסה פנה קלבש אל עבודותיהם של ארתור קיילי, ג'יימס ג'וזף סילבסטר וג'ורג' סלמון. באמצע המאה ה-19, האסכולה האנגלית הזו הולידה תחום חדש של מתמטיקה: תורת האינווריאנטים, ועשתה צעדים מהותיים שהיו עתידים להוליד את הגאומטריה האלגברית, שני התחומים שלהם קלבש עתיד לתרום יותר מכל. תגליותיהם של האנגלים הללו לא היו מאוד מוכרות בגרמניה של אותו הזמן. קלבש וגורדן שינו את המצב הזה. 
תורת האיוונריאנטים בגרמניה, ויצר חיבור בין התורה הזו לבין הגאומטריה האלגברית ותורת הפונקציות של ברנרד רימן.